Kaubanduskett Selver teatas, et alandab kaupade hindu, sest seda on teinud ka tootjad ja edasimüüjad, samuti peaks kaubandusketi arvates hinnavõrdlustes arvestama ka sooduskampaaniate ja eripakkumistega, sest reaalselt on hinnad kaupluseti sarnased.    Selver Eesti suurima kaubandusketina saab pakkuda ka kõige paremaid hindu sooduskampaaniatel ning eripakkumistel. Samas ei tee me muidugi mööndusi kvaliteedi osas  Selveri peamine eesmärk on  pakkuda kvaliteetset kaupa kvaliteetses ostukeskkonnas ning tipptasemel teenindusega. Selveri jaoks on oluline, et ka see klient, kellele on hind esmatähtis, saaks konkurentsivõimeliselt soodsa, aga samas kvaliteetse toote, lausus A-Selver ASi ostu- ja tootmisdirektor Andres Heinver.    On kindel, et Selver jääb eelistama eestimaist, pakkuma kvaliteetseid ja teiste seas ka delikatesskaupu, kuid majanduslanguse tingimusis laiendame ka madalama hinnaklassi tootevalikut, sõnas Heinver.    Hea lugeja, kui olete juba avastanud, et kuskil on hinnad kukkunud või et kuskil peaks hinnad kukkuma, siis andke ka meile sellest teada. Kirjutage meie kommentaaride lehele oma hinnaüllatustest ja - lootustest.    www.DELFI.ee